Document ID: 31976R1361

ΚΑΝΟΝΙΣΜΟΣ (ΕΟΚ) αριθ. 1361/76 ΤΗΣ ΕΠΙΤΡΟΠΗΣ της 14ης Ιουνίου 1976 περί θεσπίσεως ορισμένων λεπτομερειών εφαρμογής σχετικά με την επιστροφή κατά την εξαγωγή ορύζης και μειγμάτων ορύζης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 359/67 (ΕΟΚ) του Συμβουλίου της 25ης Ιουλίου 1967 περί κοινής οργανώσεως αγοράς της ορύζης(1), όπως τροποποιήθηκε τελευταία από τον κανονισμό (ΕΟΚ) αριθ. 668/75(2), και ιδίως το άρθρο 17 παράγραφος 6,
Εκτιμώντας:
ότι η καλή λειτουργία του καθεστώτος των επιστροφών που εφαρμόζονται κατά την εξαγωγή ορύζης προς τρίτες χώρες απαιτεί την εφαρμογή ενός καταλλήλου καθεστώτος κατά τις εξαγωγές μειγμάτων ορύζης που ανήκουν σε διάφορες διακρίσεις του Κοινού Δασμολογίου-
ότι η επιστροφή που εφαρμόζεται στα μείγματα αυτά προκύπτει από τη δασμολογική κατάταξή τους που πραγματοποιείται κατ' αρχή σύμφωνα με τους γενικούς κανόνες ερμηνείας του Κοινού Δασμολογίου-
ότι, στην περίπτωση μειγμάτων ορύζης διαφόρων κλάσεων, η δασμολογική κατάταξη που καθορίζεται κατ' εφαρμογή των κανόνων αυτών, προκαλεί δυσκολίες- ότι η κατάταξη αυτή οδηγεί πράγματι, σε ορισμένες περιπτώσεις, στην καταβολή μεγάλης επιστροφής για μείγματα, τα οποία περιέχουν σημαντικό ποσοστό προϊόντων στα οποία εφαρμόζεται μικρή επιστροφή-
ότι, προς αποφυγή των δυσκολιών αυτών, πρέπει να θεσπισθούν ειδικές διατάξεις για τον καθορισμό της επιστροφής που εφαρμόζεται στα μείγματα ορύζης-
ότι, εφ' όσον οι διατάξεις του κανονισμού αριθ. 669/67 (ΕΟΚ) της Επιτροπής της 27ης Σεπτεμβρίου 1967 περί θεσπίσεως ορισμένων λεπτομερειών εφαρμογής σχετικά με την επιστροφή κατά την εξαγωγή ορύζης(3), όπως τροποποιήθηκε τελευταία από τον κανονισμό (ΕΟΚ) αριθ. 941/72(4), συνδέονται στενά με το καθεστώς εξαγωγής για τα μείγματα ορύζης, πρέπει να περιληφθούν οι διατάξεις αυτές στον παρόντα κανονισμό και να καταργηθεί, κατά συνέπεια, ο κανονισμός αριθ. 669/67 (ΕΟΚ)-
ότι τα μέτρα τα οποία προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Δημητριακών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η επιστροφή κατά την εξαγωγή εφαρμόζεται στα μείγματα ορύζης, τα οποία υπάγονται στις διακρίσεις 10.06 Α και Β του Κοινού Δασμολογίου, μόνο όταν τα μείγματα αυτά αποτελούνται από όρυζα του ιδίου σταδίου μεταποιήσεως και ενδεχομένως από θραύσματα.
Η αναποφλοίωτη όρυζα (διάκριση 10.06 Α I), η αποφλοιωμένη (διάκριση 10.06 Α II), η ημιλευκανθείσα (διάκριση 10.06 Β I) και η πλήρως λευκανθείσα (διάκριση 10.06 Β II), θεωρούνται ότι ευρίσκονται η κάθε μία σε διαφορετικό στάδιο μεταποιήσεως.
Άρθρο 2
Με την επιφύλαξη των διατάξεων του άρθρου 3, η επιστροφή κατά την εξαγωγή για τα προϊόντα τα οποία υπάγονται στην κλάση 10.06 του Κοινού Δασμολογίου και αποτελούνται από όρυζα σε στρογγυλούς κόκκους, σε μακρούς κόκκους ή σε θραύσματα, είναι η επιστροφή, η οποία εφαρμόζεται:
α) για τα μείγματα που περιέχουν κατά βάρος, κατ' ανώτατο όριο, 40% θραύσματα που υπάγονται στη διάκριση 10.06 Γ του Κοινού Δασμολογίου-
- στο κύριο συστατικό κατά βάρος, εάν το συστατικό αυτό αντιπροσωπεύει τουλάχιστον 90% του βάρους του μείγματος, αφού μειωθεί προηγουμένως κατά το βάρος των θραυσμάτων,
- στο συστατικό, πλην των θραυσμάτων, για το οποίο εφαρμόζεται η μικρότερη επιστροφή, εάν κανένα από τα συστατικά δεν αντιπροσωπεύει το 90% τουλάχιστον του βάρους του μείγματος, αφού μειωθεί προηγουμένως κατά το βάρος των θραυσμάτων-
β) στα θραύσματα της διακρίσεως 10.06 Γ του Κοινού Δασμολογίου για τα λοιπά μείγματα.
Άρθρο 3
Όταν η εξαγόμενη όρυζα που υπάγεται στις διακρίσεις 10.06 Α ή Β του Κοινού Δασμολογίου περιέχει θραύσματα της διακρίσεως 10.06 Γ, η επιστροφή κατά την εξαγωγή μειώνεται κατά τον ακόλουθο τρόπο:
Άνω του 0 έως 5 Άνω του 5 έως 10 Άνω του 10 έως 15 Άνω του 15 έως 20 Άνω του 20 έως 30 Άνω του 30 έως 40
Άρθρο 4
Ο κανονισμός αριθ. 669/67 (ΕΟΚ) καταργείται.
Άρθρο 5
Ο παρών κανονισμός αρχίζει να ισχύει την 1η Ιουλίου 1976.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 14 Ιουνίου 1976.

Labels: 3
17